Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, että eiliset murhat -
ja viimeaikainen terrori-iskujen aalto ovat osa taistelua Jerusalemista.
Eilisen synagogaiskun seurauksena Israel on tehostanut turvallisuutta -
pystyttämällä satunnaisia tiesulkuja -
Jerusalemin vanhan kaupungin ympäristöön.
Espanjan lainsäätäjien aloitteessa -
kehotettiin maan hallitusta tunnustamaan Palestiinan valtio.
Pääministeri Netanjahu sanoi, että eiliset murhat -
ja viimeaikainen terrori-iskujen aalto ovat taistelua Jerusalemista.
Hän syytti lännen tukemaa presidentti Abbasia väkivallan lietsomisesta.
Aiomme kansakuntana tehdä tilit selviksi jokaisen terroristin -
ja heidän lähettäjiensä kanssa, ja olemme osoittaneet tekevämme niin.
Mutta kenenkään ei pidä ottaa lakia omiin käsiinsä, -
ei edes suuttumuksen ja veren kiehuessa.
Olemme keskellä pitkää terrorisminvastaista sotaa, -
joka ei alkanut vasta tänään. Se on seurannut meitä koko sionismin ajan.
Olemme aina selvinneet siitä, ja myös nyt aiomme voittaa.
Jotkut haluavat kitkeä meidät pois maastamme ja pääkaupungistamme.
He eivät tule onnistumaan.
Olemme sodassa Jerusalemista, ikuisesta pääkaupungistamme.
Eilinen isku vaati viidennen uhrinsa, kun poliisivirkailija Zidan Saif, -
joka saapui ensimmäisenä rikospaikalle virkaveljensä kanssa -
ja joutui tulitukseen terroristien kanssa, -
menehtyi viime yönä vammoihinsa sairaalassa Jerusalemissa.
Saif haudattiin tänään pohjoisessa Jatin druusikaupungissa.
Häntä jäivät suremaan vaimo ja nelikuukautinen vauva.
Tuhannet ihmiset surivat eilen Jerusalemissa synagogaiskun uhreja.
Poliisin mukaan uhreista kolmella oli USA:n ja Israelin kaksoiskansalaisuus.
Yksi oli Iso-Britannian ja Israelin kansalainen.
Neljää iskussa menehtynyttä jäi suremaan 24 lasta.
PFLP on ilmoittautunut eilisen iskun tekijäksi.
Muutamat kymmenet osoittivat mieltään eilisestä iskusta -
YK:n palestiinalaislähetystön edustalla New Yorkissa.
Osa tunkeutui esteiden läpi ja vei lähetystön oven eteen -
kylttejä, joissa syytettiin palestiinalaispresidentti Abbasia -
vastuusta järkyttävään tekoon.
Veri valuu Abbasin käsistä. Siinä missä sana on sana ja teko on teko, -
sanat johtavat tekoihin. Hän on vastuussa.
Myös Israelissa kymmenet lähtivät kaduille -
osoittamaan mieltään iskusta eilen illalla, -
järkyttyneinä väkivallan kiihtymisestä Israelissa.
Me juutalaiset emme voi enää istua kodeissamme ja odottaa, -
että muslimit teurastavat meidät -
kaikkialla täällä maassa, autoin ja puukoin.
Israel on tehostanut turvallisuutta pystyttämällä satunnaisia tiesulkuja -
Jerusalemin vanhan kaupungin ympäristöön synagogaiskun jälkeen.
Poliisi vartioi rukoushetkeä synagogassa, -
jossa kerrottiin olleen 25 ihmistä iskun sattuessa eilen.
Pysymme täällä, emme lähde minnekään. Elämän on jatkuttava.
Muutin New Yorkista Israeliin, luovuin kaikesta Amerikassa, tulin tänne.
Tämä terrori-isku ei muuta mitään. Me jatkamme elämäämme.
Presidentti Abbas tuomitsi eilisen tapauksen lisäksi iskut, -
joita hän kutsuu hyökkäyksiksi al-Aksan moskeijaa vastaan.
Tuomitsemme jyrkästi tämän tapauksen, -
emmekä hyväksy missään olosuhteissa iskuja siviilejä vastaan.
Samalla kun tuomitsemme nämä teot, -
tuomitsemme myös iskut al-Aksan moskeijaa vastaan.
Presidentti Abbasin lausuntoa edelsivät viikkojen levottomuudet, -
jotka johtuvat osin kiistasta Jerusalemin pyhimmästä paikasta, -
jota juutalaiset ja kristityt kutsuvat Temppelivuoreksi -
kahden raamatullisen temppelin sijaittua siellä.
Muslimeille alue on Jalo pyhäkkö al-Aksan takia.
Oikeusministeri Livni tuomitsi Abbasin kutsut suojella al-Aksaa ja sanoi -
Abbasin sanojen johtavan terroritekoihin.
Johtajien velvollisuus on liennyttää jännitteitä.
Valitettavasti presidentti Abbas tukee terroristien perheitä -
ja kutsuu palestiinalaisia suojelemaan Haram al-Sarifia, -
joka on siis Temppelivuori ja joka on jo suojattu, -
kun Israel säilyttää status quon Temppelivuorella.
Tällainen voi johtaa väkivaltaan.
Tuomitsin hänen vetoomuksensa, -
ja uskon vakaasti, että sanat voivat johtaa terroritekoihin.
Espanjalaiset lainsäätäjät kehottivat hallitustaan -
tunnustamaan Palestiinan valtio, vaikkakin vasta sitten, -
kun palestiinalaiset ja Israel ovat päässeet neuvotteluratkaisuun.
Meidän ei pidä vaatia vain dialogia, niin tärkeää kuin se onkin, -
vaan meidän on myös lähetettävä vahva poliittinen viesti.
Viesti on, että Espanjan parlamentti uskoo yksimielisesti -
Palestiinan tunnustamisen olevan paras panoksemme, -
jonka voimme antaa rauhan saavuttamiseksi.
Tämä viesti tulisi ymmärtää päätöksenä, -
joka ei ole ketään tai mitään vastaan. Se on rakentava vastaus kansalta, -
joka vain toivoo väkivaltaisuuksien päättymistä.
Tämä symbolinen ele on Irlannin ja Iso-Britannian äänestysten kaltainen.
Alahuone tuki esitystä yksimielisesti, -
vaikka kansanpuolue yritti viime hetkellä heikentää sitä.
Hallituspuolueen kannalla ollut lainsäätäjä totesi -
eilisen hirvittävän iskun merkitsevän sitä, -
että nyt ei ole oikea aika hakea yksipuolista Palestiinan tunnustamista.
Uskomme, että voimme toimia -
välineenä rauhan saavuttamiseksi ja dialogin edistämiseksi.
Mutta rauha voidaan saavuttaa vain osapuolten välisellä sopimuksella.
Tämä asia tehdään hyvin selväksi antamassamme korjauksessa.
Kehotus ei ole sitova, mutta oppositio- puolue sosialistien antama teksti -
oli alun perin suora kehotus tunnustaa Palestiinan valtio, -
mikä suututti Israelin hallituksen.
Kansanpuolue, jolla on ehdoton enemmistö alahuoneessa, -
sai vesitettyä aloitetta hetkeä ennen äänestystä.
Espanjan ulkoministeri Garcia-Margallo -
oli ainoana hallitusjäsenenä läsnä väittelyssä, ja hän sanoi, -
että hallitus on sitoutunut edistämään osapuolten välistä dialogia.
Hallituksemme toive on, että tämä Espanjan kongressin julistus -
voisi osaltaan avata neuvotteluproses- sia, joka on ollut tukossa jo vuosia.
Prosessia, jonka tulee johtaa rauhaan alueella, -
joka on vuotanut verta jo kauan. Sovinnon prosessia, -
jotta vältyttäisiin Jerusalemin synagogaiskun kaltaisilta tragedioilta -
ja vastenmielisiltä lausunnoilta, joissa suositaan senkaltaisia iskuja.
Espanjan ulkoministeri vetosi EU:hun,-
jotta se sopisi yhteisestä lähestymistavasta asiassa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman